2. Sila paramita - vooruslikkus, eetika - on vastand igasugusele ebamoraalsele käitumisele. Voorusliku käitumise tulemusena muutub meie keha kauniks. Samuti on meile kindlustatud taassünd inimesena, st. me ei sünni enam kolme alumisse maailma: põrgusse, näljaste vaimude, preetade ja loomade maailma. Eetilise käitumise võiks kokku võtta järgmise põhitõega - mitte kunagi ei tohi kahjustada teisi aistivaid olendeid. Duaalses maailmas jagame kõik asjad ja  olendid mina, minu oma ja objektid, mida ma tahan endale saada ning kõik ülejäänu, mis ei ole mina ...